OBRAZAC 1

**Crnogorski elektrodistributivni sistem d.o.o. Podgorica**

**Broj iz evidencije postupaka javnih nabavki: 81/20**

**Redni broj iz Plana javnih nabavki: 73**

**Mjesto i datum: Podgorica, 10.12.2020. godine**

Na osnovu člana 93 stav 1 Zakona o javnim nabavkama („Službeni list CG“, br. 074/19) Crnogorski elektrodistributivni sistem d.o.o. Podgorica objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE ROBA**

**Armirano betonski stubovi**

Predmet nabavke se nabavlja:

⌧ kao cjelina

SADRŽAJ TENDERSKE DOKUMENTACIJE

[1. POZIV ZA NADMETANJE 3](#_Toc52262847)

[2. TEHNIČKA SPECIFIKACIJA PREDMETA JAVNE NABAVKE 9](#_Toc52262848)

[4. METODOLOGIJA VREDNOVANJA PONUDA 11](#_Toc52262849)

[5. UPUTSTVO ZA SAČINJAVANJE PONUDE 12](#_Toc52262850)

[6. NAČIN ZAKLJUČIVANJA I IZMJENE UGOVORA O JAVNOJ NABACI 12](#_Toc52262851)

[7. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE 13](#_Toc52262852)

[8. IZJAVA NARUČIOCA O NEPOSTOJANJU SUKOBA INTERESA 14](#_Toc52262853)

[9. UPUTSTVO O PRAVNOM SREDSTVU 15](#_Toc52262854)

1. **POZIV ZA NADMETANJE**

**I Podaci o naručiocu**

|  |  |
| --- | --- |
| Naručilac: Crnogorski elektrodistributivni sistem DOO | Lice/a za davanje informacija: Veljko Knežević |
| Adresa: Ivana Milutinovića br. 12 | Poštanski broj: 81000 |
| Sjedište:Podgorica | PIB (Matični broj): 03099873 |
| Telefon:020 408 451 | Faks:/ |
| E-mail adresa:veljko.knezevic@cedis.me | Internet stranica (web): www.cedis.me |

**II Vrsta postupka**

- otvoreni postupak

**III Predmet javne nabavke**

1. **Vrsta predmeta javne nabavke**

⌧ Robe

1. **Naziv i opis predmeta javne nabavke**

|  |
| --- |
| Nabavka armirano betonskih stubova. Redni broj iz Plana javnih nabavki: 73. |

1. **CPV – Jedinstveni rječnik javnih nabavki**

|  |
| --- |
| 44144000-1 Stubovi |

**IV Način nabavke:**

Nabavka se vrši:

**⌧** kao cjelina

**⌧ Obrazloženje razloga zašto predmet nabavke nije podijeljen na partije:**

U predmetnom postupku javne nabavke nije potrebno vršiti podjelu na partije jer se radi o istovjetnoj robi i razdvajanje predmeta nabavke po partijama ne bi imalo smisla u pogledu omogućavanja veće konkurentnosti.

**V Zaključivanje okvirnog sporazuma[[1]](#footnote-1)**

Zaključiće se okvirni sporazum:

**⌧** da

Okvirni sporazum se odnosi na :

**⌧** predmet nabavke u cjelini

Okvirni sporazum zaključuje se

na period od dvije godine dana.

Okvirni sporazum će se zaključiti sa:

**⌧** sa šest najbolje rangiranih ponuđača.

**⌧** Naručilac će zaključiti okvirni sporazum i sa manjim brojem ponuđača, odnosno sa jednim ponuđačem, ako ne dobije unaprijed određeni broj ponuda koje ispunjavaju uslove za dodjelu okvirnog sporazuma

Potpisnici okvirnog sporazuma su dužni da izvršavaju okvirni sporazum:

**⌧** da

**Nepromjenljivi elementi okvirnog sporazuma:**

1) predmet nabavke;

2) uslovi za učešće u postupku javne nabavke;

3) ukupna procijenjena vrijednost predmeta nabavke u cjelosti za vrijeme primjene okvirnog sporazuma;

**Promjenljivi elementi okvirnog sporazuma:**

1) količina roba koje su predmet nabavke za vrijeme trajanja okvirnog sporazuma na godišnjem nivou;

2) dinamika isporuke roba koje su predmet javne nabavke;

3) mjesto isporuke roba koje su predmet nabavke.

Način zaključivanja ugovora o javnoj nabavci na osnovu okvirnog sporazuma:

 **⌧** ponovnim nadmetanjem potpisnika okvirnog sporazuma, ako u okvirnom sporazumu nijesu utvrđeni svi uslovi za isporuku robe.

**VI Procijenjena vrijednost predmenta nabavke:[[2]](#footnote-2)**

**⌧ Procijenjena vrijednost predmeta nabavke sa zaključivanjem okvirnog sporazuma**

Procijenjena vrijednost predmeta javne nabavke za vrijeme trajanja okvirnog sporazuma 654.000,00 €.

Procijenjena vrijednost prvog ugovora o javnoj nabavci:

**⌧** kao cjelina, procijenjene vrijednosti 163.500,00 €;

**VII Zajednička nabavka**

Nabavka se sprovodi kao zajednička nabavka:

**⌧** Ne

**VIII Centralizovana nabavka**

Nabavka je centralizovana:

**⌧** Ne

**IX Jezik ponude**

Ponuda se sačinjava na:

**⌧** crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

**X Rok za donošenje odluke o izboru najpovoljnije ponude, odnosno odluke o poništenju postupka javne nabavke**

Odluka o izboru najpovoljnije ponude, odnosno odluka o poništenju postupka javne nabavke donijeće se u roku od 60 dana od dana otvaranja ponuda.[[3]](#footnote-3)

**XI Posebni oblik nabavke**

**PONUDA SA VARIJANTAMA**

Mogućnost podnošenja ponude sa varijantama:

**⌧** Varijante ponude nijesu dozvoljene i neće biti razmatrane.

**REZERVISANA NABAVKA**

**⌧** Ne.

**XII Uslovi za učešće u postupku javne nabavke i osnovi za isključenje**

1. **Obavezni uslovi**

U postupku javne nabavke može da učestvuje samo privredni subjekat koji:

1) nije pravosnažno osuđivan i čiji izvršni direktor nije pravosnažno osuđivan za neko od krivičnih djela sa obilježjima: a) kriminalnog udruživanja; b) stvaranja kriminalne organizacije; c) davanje mita; č) primanje mita; ć) davanje mita u privrednom poslovanju; d) primanje mita u privrednom poslovanju; dž) utaja poreza i doprinosa; đ) prevare; e) terorizma; f) finansiranja terorizma; g) terorističkog udruživanja; h) učestovanja u stranim oružanim formacijama; i) pranja novca; j) trgovine ljudima; k) trgovine maloljetnim licima radi usvojenja; l) zasnivanja ropskog odnosa i prevoza lica u ropskom odnosu;

2) je izmirio sve dospjele obaveze po osnovu poreza i doprinosa za penzijsko i zdravstveno osiguranje.

**Dokazivanje ispunjenosti obaveznih uslova**

Ispunjenost obaveznih uslova dokazuje se na osnovu uvjerenja ili potvrde:

1) nadležnog organa izdatog na osnovu kaznene evidencije, u skladu sa propisima države u kojoj privredni subjekat ima sjedište, odnosno u kojoj izvršni direktor tog privrednog subjekta ima prebivalište,

 2) organa uprave nadležnog za poslove naplate poreza, odnosno nadležnog organa države u kojoj privredni subjekat ima sjedište.

1. **Uslovi sposobnosti privrednog subjekta[[4]](#footnote-4)**

Privredni subjekat mora da ispunjava uslove sposobnosti: [[5]](#footnote-5)

⌧ za obavljanje djelatnosti,

**B1. Uslovi za obavljanje djelatnosti**

Privredni subjekat treba da:

🗷 je upisan u Centralni registar privrednih subjekata ili drugi odgovarajući registar u državi u kojoj privredni subjekat ima sjedište.

**Dokazivanje uslova za obavljanje djelatnosti**

Ispunjenost uslova za obavljanje djelatnosti dokazuje se dostavljanjem:

🗷 dokaza o registraciji u Centralnom registru privrednih subjekata ili drugom odgovarajućem registru, sa podacima o ovlašćenom licu privrednog subjekta.

**B2. Ekonomska i finansijska sposobnost**

Ne zahtijeva se.

**B3. Stručna i tehnička sposobnost**

Ne zahtijeva se.

**C. Osnovi za obavezno isključenje iz postupka javne nabavke**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

**D. Posebni osnovi za isključenje iz postupka javne nabavke[[6]](#footnote-6)**

Iz postupka javne nabavke isključiće se privredni subjekta koji:

🗷 je u postupku stečaja ili likvidacije;

🗷 ima neizvršenih ugovorenih obaveza ili značajnih ili trajnih nedostataka tokom izvršavanja zahtjeva iz prethodnog ugovora o javnoj nabavci, javno-privatnom partnerstvu ili koncesiji, čija je posljedica bila raskid ugovora, naknada štete ili druga odgovarajuća sankcija;

🗷 je netačno prikazivao činjenice u vezi ispunjenosti uslova u postupku javne nabavke;

🗷 je učinio teški profesionalni propust koji dovodi u pitanje njegov integritet.

**XIII Kriterijum za izbor najpovoljnije ponude:**

⌧ odnos cijene i kvaliteta

- Cijena 90 bodova

- Kvalitet 10 bodova

**XIV Način, mjesto i vrijeme podnošenja ponuda i otvaranja ponuda**

🗷 **Podnošenje ponuda u pisanoj formi:**

Ponude se mogu podnijeti:[[7]](#footnote-7)

* neposrednom predajom na arhivi naručioca na adresi Ul. Ivana Milutinovića br. 12;
* preporučenom pošiljkom sa povratnicom na adresi Ul. Ivana Milutinovića br. 12, s tim što ponuda mora biti uručena od strane poštanskog operatora najkasnije do roka određenog za podnošenje ponude, radnim danima od 7 do 15 sati, zaključno sa danom 14.01.2021. godine do 09:00 sati.

Otvaranje ponuda, kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica, održaće se dana 14.01.2021. godine u 10:00 sati, u prostorijama Naručioca na adresi Ivana Milutinovića br. 12, Podgorica.

**XV Rok važenja ponude**

Rok važenja ponude je 60 dana od dana otvaranja ponuda.

**XVI Garancija ponude**

🗷 da

Ponuđač je dužan dostaviti bezuslovnu i na prvi poziv naplativu garanciju ponude u iznosu od 2 % procijenjene vrijednosti javne nabavke, kao garanciju ostajanja u obavezi prema ponudi u periodu važenja ponude i 3 dana nakon isteka važenja ponude.

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

**XVII Tajnost podataka**

Tenderska dokumentacija sadrži tajne podatke

🗷 ne

1. **TEHNIČKA SPECIFIKACIJA PREDMETA JAVNE NABAVKE**

|  |  |  |  |  |
| --- | --- | --- | --- | --- |
| **R.B.** | **Opis predmeta nabavke,****odnosno dijela predmeta nabavke** | **Bitne karakteristike predmeta nabavke u pogledu kvaliteta, performansi i/ili dimenzija** | **Jedinica mjere** | **Količina** |
| **1.** | **Armirano betonski stubovi** | Armirano-betonski stub N - 9/315 | kom | 1 |
| **2.** | Armirano-betonski stub U - 9/1000 | kom | 1 |
| **3.** | Armirano-betonski stub U - 9/1600 | kom | 1 |
| **4.** | Armirano-betonski stub N - 10/315 | kom | 1 |
| **5.** | Armirano-betonski stub U - 10/1000 | kom | 1 |
| **6.** | Armirano-betonski stub N - 12/315 | kom | 1 |
| **7.** | Armirano-betonski stub U - 12/1000 | kom | 1 |
| **8.** | Armirano-betonski stub U - 12/1600 | kom | 1 |

Ponuđač je dužan u rubrici Bitne karakteristike predmeta nabavke u pogledu kvaliteta, performansi i/ili dimenzija navesti naziv proizvođača robe.

***Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora***

**Napomena:** U skladu sa članom 87 stav 7 ZJN, zbog specifičnosti predmeta javne nabavke, ne može se odrediti tačna količina predmeta nabavke, pa se predmet nabavke određuje po jedinici mjere u odnosu na koju se daje ponuda, a na ukupnu procijenjenu vrijednost nabavke (654.000,00 € bez PDV-a). U skladu sa prethodno navedenim Okvirni sporazum će se zaključiti sa najpovoljnijim ponudjačima na dvije godine dana od dana zaključivanja istog ili do potrošnje opredijeljenih finansijskih sredstava, a po jediničnim cijenama iz ponuda šest najpovoljnijih ponuđača.

U skladu sa članom 120 stav 6 ZJN predviđeno je da ukoliko je predmet nabavke određen samo po jedinici mjere u skladu sa članom 87 stav 7 ovog zakona, ukupna ponuđena cijena se izražava kao zbir jediničnih cijena po stavkama.

U skladu sa članom 69 ZJN ponovno nadmetanje sprovodi se na osnovu uslova predviđenih tenderskom dokumentacijom za zaključivanje okvirnog sporazuma i na osnovu preciznije definisanih drugih uslova iz tenderske dokumentacije, na sljedeći način:

* naručilac će da za zaključivanje svakog ugovora pozove pisanim putem sve ponuđače iz okvirnog sporazuma;
* naručilac će za svaki ugovor koji zaključuje odrediti primjeren rok za dostavljanje ponuda, u skladu sa složenošću predmeta nabavke i vremenom potrebnim za dostavljanje ponude;
* sadržaj ponuda će biti tajan sve do isteka roka za otvaranje ponuda;
* naručilac će zaključiti pojedinačni ugovor sa ponuđačem koji je dostavio najpovoljniju ponudu na osnovu kriterijuma za izbor najpovoljnije ponude utvrđenog tenderskom dokumentacijom;
* ponuđači će moći mijenjati jedinične cijena date u pojedinačnoj ponudi samo na način da iste budu smanjene u odnosu na cijene date u prvobitnoj ponudi..

**⌧ Rok isporuke**: Rok izvršenja Okvirnog sporazuma je dvije godine računajući od dana zaključivanja istog ili do dostizanja finansijskog limita procijenjene vrijednosti nabavke. Rok isporuke po pojedinačnim ugovorima je 90 (devedeset) dana, u dvije jednake tranše, računajući od dana zaključivanja pojedinačnog Ugovora:

- za prvu tranšu rok je 30 (trideset) kalendarskih dana od dana potpisivanja pojedinačnog Ugovora;

- za drugu tranšu rok je 90 (devedeset) kalendarskih dana od dana potpisivanja pojedinačnog Ugovora;

**⌧ Mjesto izvršenja ugovora**: Mjesto izvršenja ugovora su lokalni magacini centara Regiona CEDIS-a (Podgorica, Nikšić, Berane, Bar, Tivat, Bijelo Polje i Pljevlja).

**⌧ Rok plaćanja:** Naručilac će plaćanje predmetnih roba izvršiti u roku od 60 kalendarskih dana od dana ispostavljanja ovjerene fakture.

**⌧ Način plaćanja:** virmanski.

**⌧ Garantni rok:** Minimalni garantni rok za ponuđenu robu je 12 mjeseci i počinje teći od dana primopredaje. Ako se prilikom primopredaje zapisnički utvrdi da roba koju je Isporučilac isporučio Naručiocu ima nedostatke, Isporučilac se obavezuje da odmah preduzme aktivnosti kako bi o svom trošku otklonio uočene nedostatke istaknute od strane Naručioca. Nakon otklanjanja nedostataka, Isporučilac je dužan da preda robu na lokaciju Naručioca određenu članom 5 ovog Ugovora. Garantni rok miruje za vrijeme otklanjanja nedostataka, a u slučaju zamjene sva zamjenjena roba podliježe novom garantnom roku u naznačenom trajanju, počev od dana završetka zamjene.

**⌧ Način sprovođenja kontrole kvaliteta**

Naručilac će obrazovati Komisiju za prijem robe. Komisija naručioca je dužna da prilikom primopredaje pregleda robu u pogledu kakvoće i kvantiteta i da svoje primjedbe o vidljivim nedostacima pisanim putem odmah saopšti isporučiocu i konstatuje u zapisnik. Ako se nakon primopredaje robe konstatuje da je roba imala neki nedostak koji se nije mogao otkriti prilikom pregleda (''skrivene mane''), Naručilac je dužan da o tom nedostatku pisanim putem (putem prigovroa) obavijesti Isporučioca u roku od 8 dana od dana kada je otkrio nedostatak. Isporučialc je dužan da u roku od 8 dana od prijema prigovora pismeno obavijesti Naručioca o ishodu reklamacije. Naručilac koji je stavio prigovor isporučiocu ima pravo da od isporučioca traži da otkloni nedostatak skrivenu manuo svom trošku ako su mane otklonjive odnosno da traži od isporučioca da mu isporuči nove količine bez nedostataka o svom trošku.

**⌧ Drugi uslovi:**

* Isporučilac je prilikom isporuke obavezan da dostavi Certifikat izdat od ovlašćene akreditovane institucije kojim se potvrđuje da su ponuđeni armirano-betonski stubovi u skladu sa standardom MEST EN 12843:2009.
* Isporučilac je dužan da o svom trošku, a prije isporuke, omogući prisustvo kontroli kvaliteta armirano - betonskih stubova dvojici ovlašćenih predstavnika Naručioca.

**Ponuđači su obavezni da u ponudi dostave:**

Pisano ovlašćenje proizvođača ili zaustupnika proizvođača armirano betonskih stubova da je ponuđač ovlašćen i osposobljen za isporuku istih. U slučaju dostavljanja ovlašćenja od zastupnika neophodno je dostaviti i dokaz od proizvođača da je on ovlašćeni zastupnik – generalni ili za konkretnu nabavku.

**3. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan pojedinačni ugovor o javnoj nabavci dostavi naručiocu:

🗷 garanciju za dobro izvršenje ugovora u iznosu od 10% od vrijednosti ugovora sa rokom važenja najmanje 30 dana dužim od roka važenja ugovora. U slučaju potrebe naručilac ima pravo da traži produženje garancije. Naručilac je ovlašćen da garanciju za dobro izvršenje ugovora, naplati u cjelosti u slučaju da isporučilac ne ispuni bilo koju obavezu predviđenu ovim ugovorom i u slučaju jednostranog raskida ugovora. Ako se za vrijeme trajanja ugovora promjene rokovi za izvršenje ugovorne obaveze ili druge okolnosti koje onemogućavaju izvršenje ugovrenih obaveza, važnost garancije se mora produžiti;

🗷 garancija za otklanjanje nedostataka u garantnom roku u iznosu od 10% Ugovorene cijene, sa rokom važenja 30 dana dužim od garantnog roka.Naručilac je ovlašćen da u cjelosti naplati garanciju za otklanjanje nedostataka u garantnom periodu, u slučaju da isporučilac ne ispuni svoje obaveze u garantnom roku.Naručilac se obavezuje da neposredno nakon ispunjenja obaveza, na način i pod uslovima iz Ugovora, vrati Isporučiocu garancije.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, po osnovu kriterijuma:

**⌧ odnos cijene i kvaliteta**

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javne nabavke, vrednovanje će se vršiti na osnovu sljedećih podkriterijuma:

1.Cijena (C) ..................maksimalan broj bodova............ 90

2. Kvalitet (K) ..............maksimalan broj bodova .............10

**Ukupan broj bodova = broj bodova za ponuđenu cijenu (C) + broj bodova za kvalitet (K)**

Podkriterijum cijena (C) vrednovaće se na sljedeći način:

Max 90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

**Broj bodova(C)= (najniža ponudjena cijena bez PDV / ponudjena cijena bez PDV) ×90**

**2. Podkriterijum kvalitet (K) vrednovaće se na osnovu garantnog roka:**

**Minimalni garantni rok je 12 mjeseci.**

**Maksimalan broj bodova po ovom potkriterijumu je 10 bodova.**

**Broj bodova za potkriterijum garantni rok se dobija na način što se ponuđena dužina garantnog roka podijeli sa najvećom ponuđenom dužinom garantnog roka i dobijeni količnik pomnoži sa 10.**

U cilju dostavljanja uporedivih ponuda, ponuđač je dužan u dijelu - Uslovi u pogledu načina izvršavanja predmeta nabavke koji su od značaja za izvršenje Ugovora, navesti tačan garantni rok za ponuđenu robu izražen u mjesecima računajući od dana primopredaje robe.

**Ponuđaču koji zadovolji minimum zahtijevanih uslova u pogledu garantnog roka dodijeliti 0 bodova po ovom podkriterjumu.**

1. **UPUTSTVO ZA SAČINJAVANJE PONUDE**

Ponude se sačinjavaju u skladu sa tenderskom dokumentacijom i Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABACI**

Naručilac zaključuje ugovor o javnoj nabavci u pisanom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-8)

**RASKID UGOVORA**

Naručilac ima pravo da raskine ovaj Ugovor u slučaju da Izvršilac:

1. Ne dostavi Garanciju za dobro izvršenje posla ili ne postupi po zahtjevu za otklanjanje nedostataka;
2. Na bilo koji način jasno ispolji svoju namjeru da ne nastavi sa izvršavanjem svojih ugovornih obaveza;
3. Neopravdano ne pristupi poslovima;
4. Preda ili ponudi (neposredno ili posredno) nekom licu mito, poklon, napojnicu, proviziju ili neku drugu stvar od vrijednosti kao podsticaj ili nagradu:
	1. Za činjenje ili nečinjenje u vezi Ugovora, ili
	2. Za favorizovanje ili nefavorizovanje nekog lica u vezi Ugovora;
	3. Ili ako bilo koji Izvršiočev službenik, zastupnik ili neko drugo lice preda ili ponudi (neposredno ili posredno) bilo kom licu bilo koji pomenuti podsticaj ili nagradu.

U slučaju takvih događaja ili okolnosti, Naručilac ima pravo da raskine Ugovor sa najmanje 15-dnevnim otkaznim rokom i aktivira garanciju za dobro izvršenje posla.

Izvršilac ima pravo da raskine Ugovor ako:

1. Naručilac ne izvršava svoje ugovorne obaveze;
2. Duža obustava usluga utiče na cjelokupne usluge bez krivice Izvršioca;

U svakom od ovih slučajeva, Izvršilac ima pravo da raskine Ugovor sa otkaznim rokom od 15 dana, ukoliko Naručilac ne sanira događaj ili okolnosti u roku od pomenutih 15 dana.

**UGOVORNE KAZNE I PENALI**

Ako Izvršilac svojom krivicom kasni sa pružanjem usluga u odnosu na rok izvršenja Ugovora, dužan je da plati Naručiocu ugovornu kaznu (penale) za svaki dan kašnjenja po stopi od 2 ‰ (promila) vrijednosti Ugovora sa uračunatim PDV-om, s tim što iznos ovako određene ugovorne kazne (penala) ne može preći 10 % ukupne vrijednosti Ugovora sa uračunatim PDV-om.

Opravdanim kašnjenjima smatraće se isključivo ona kašnjenja koja su odobrena u vidu produžetka roka za izvršenje Ugovora. Ova odšteta ne oslobađa Izvršioca od obaveze da pruži sve usluge, niti od bilo koje druge obaveze ili odgovornosti po Ugovoru.

**OSTALE ODREDBE**

Na sva prava i obaveze ugovornih strana, a koja nijesu regulisana Ugovorom, primjenjuju se važeći zakonski i podzakonski propisi države Crne Gore.

Sve eventualne sporove koji nastanu u vezi Ugovora ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo u pisanoj formi na adresu naručioca, e-mail-om, telefaxom ili putem ESJN-a.[[9]](#footnote-9)

1. **IZJAVA NARUČIOCA O NEPOSTOJANJU SUKOBA INTERESA**

Crnogorski elektrodistributivni sistem d.o.o. Podgorica

Broj: 60-00-53255/1

Podgorica, 07.12.2020. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 73 iz Amandmana IV na usaglašeni Plan javnih nabavki broj 10-10-47869 od 11.11.2020. godine – **Nabavka armirano betonskih stubova**, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Zoran Đukanović

Službenik za javne nabavke Mirko Dedović

Lice koje je učestvovalo u planiranju javne nabavke Jovan Milović

Član komisije za sprovođenje postupka javne nabavke Veljko Knežević

Član komisije za sprovođenje postupka javne nabavke Aleksandar Gagović

Član komisije za sprovođenje postupka javne nabavke Joko Petranović

Član komisije za sprovođenje postupka javne nabavke Mladen Popović

Član komisije za sprovođenje postupka javne nabavke Milan Vujčić

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno, putem pošte preporučenom pošiljkom sa dostavnicom ili elektronskim putem preko ESJN-a[[10]](#footnote-10). Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.

1. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-1)
2. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-2)
3. #  Rok ne mođe biti duži od 60 dana od dana otvaranja ponuda

 [↑](#footnote-ref-3)
4. Naručilac može ali ne mora da zahtijeva uslove sposobnosti, ali u koliko ih zahtijeva mora tačno da ih precizira i odredi dokaze za njhovo dokazivanje [↑](#footnote-ref-4)
5. Uslovi sposobnosti privrednog subjekta mogu da se zahtijevaju na minimalnom nivou kojim se obezbjeđuje sposobnost privrednog subjekta da može uspješno da izvrši ugovor o javnoj nabavci u cjelini ili u određenom dijelu, u zavisnosti od toga da li ponudu podnosi za predmet nabavke u cjelini ili za određenu partiju. Uslovi sposobnosti privrednog subjekta moraju da budu u vezi sa predmetom nabavke i srazmjerni predmetu nabavke. [↑](#footnote-ref-5)
6. Ukoliko nije zahtijevano brisati opciju iz tenderske dokumentacije [↑](#footnote-ref-6)
7. Do dana uspostavljanja ESJN [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)
9. Od dana upostavljanja ESJN-a isključivo se dostavlja preko ESJN-a [↑](#footnote-ref-9)
10. [↑](#footnote-ref-10)